PTTGC อนาคตยังแข็งแกร่ง
มีการวิเคราะห์กันว่า PTTGC จะมีผลการดำเนินงานไตรมาส 3 ปี 60 เพิ่มขึ้น 53% จากไตรมาสก่อน มาที่ 10,098 ล้านบาท เนื่องจากธุรกิจโรงกลั่นเพิ่มขึ้นจากค่าการกลั่น (Market GRM) ที่เพิ่มสูงขึ้น และราคาน้ำมันดิบ ปรับตัวเพิ่มขึ้น 0.8 เหรียญ มาที่ 50.6 เหรียญต่อบาร์เรล คาดมีกำไรจากสต๊อกน้ำมันราว 1.2 พันล้านบาท
13 ต.ค. 2560

คุณค่าบริษัท
มีการวิเคราะห์กันว่า บริษัท พีทีที โกลบอล เคมิคอล จำกัด (มหาชน) หรือ PTTGC จะมีผลการดำเนินงานไตรมาส 3 ปี 60 เพิ่มขึ้น 53% จากไตรมาสก่อน มาที่ 10,098 ล้านบาท เนื่องจากธุรกิจโรงกลั่นเพิ่มขึ้นจากค่าการกลั่น (Market GRM) ที่เพิ่มสูงขึ้น และราคาน้ำมันดิบ ปรับตัวเพิ่มขึ้น 0.8 เหรียญ มาที่ 50.6 เหรียญต่อบาร์เรล คาดมีกำไรจากสต๊อกน้ำมันราว 1.2 พันล้านบาท
อีกทั้งธุรกิจอะโรเมติกส์ ลดลงจากสเปรดพาราไซลีนที่ต่ำลง 13 เหรียญมาที่ 372 เหรียญต่อตัน นอกจากนี้ยังมีธุรกิจโอเลฟินส์และผลิตภัณฑ์ต่อเนื่อง ปรับตัวดีขึ้นจากการใช้กำลังการผลิตที่เพิ่มและสเปรดราคา HDPE ที่ทรงตัวจากไตรมาสก่อนหน้า และกำไรจากอัตราแลกเปลี่ยนราว 246 ล้านบาท จากค่าเงินบาทที่แข็งค่าขึ้นเล็กน้อย
สำหรับธุรกิจโรงกลั่นคาดปรับตัวดีขึ้นจาก 1) โรงกลั่นเดินเครื่อง 102% จากที่ไม่มีการปิดซ่อมบำรุง (2) ค่าการกลั่น (Market GRM) เพิ่มสูงขึ้นมาที่ 8.1 เหรียญต่อบาร์เรล จาก 6.1 เหรียญต่อบาร์เรล ในไตรมาส 2/60 จากสเปรดดีเซล (Gasoline-Dubai) ซึ่งมีสัดส่วนกึ่งหนึ่งของผลิตภัณฑ์โรงกลั่น สูงขึ้น 1.9 เหรียญต่อบาร์เรล (3) พลิกมีกำไรจากสต๊อก+NRV จากการปรับขึ้นของน้ำมันดิบ โดยคาดไว้ที่ 2.2 เหรียญต่อบาร์เรล (1.2 พันล้านบาท) จากขาดทุน 1.6 เหรียญต่อบาร์เรล (-1.1พันล้านบาท) ในไตรมาส 2/60
ขณะที่ธุรกิจโอเลฟินส์และผลิตภัณฑ์ต่อเนื่อง คาดปรับตัวดีขึ้นเล็กน้อยจาก 1) การใช้กำลังการผลิตที่เพิ่มขึ้นเป็น 95% จากไตรมาส 2/60 ที่ 89% 2) ระดับราคาเม็ดพลาสติก HDPE ทรงตัวที่ 1,138 เหรียญต่อตัน
ส่วนธุรกิจอะโรเมติกส์ คาดอ่อนตัวลงจากแนวโน้มการทำกำไร (Market P2F) ลดลงหลังสเปรดพาราไซลีน(PXcondensate) ลดลง 13 เหรียญ มาที่ 372 เหรียญต่อตัน และสเปรดเบนซีน (BZ-Condensate) ลดลง 18 เหรียญ มาที่ 320 เหรียญต่อตัน ชดเชยกับการเดินเครื่องของโรงอะโรเมติกส์ที่เพิ่มขึ้นมาที่ 80% จาก 66% ในไตรมาส 2/60 ที่มีการหยุดซ่อมบำรุงใหญ่ตามแผน
เพราะอย่างไรเสียจะได้เห็นผลการดำเนินงานไตรมาส 3 เติบโตไปตามที่นักวิเคราะห์คาดอย่างแน่แท้ จากปัจจัยหนุนของธุรกิจ
อย่างไรก็ดี นักวิเคราะห์ บล. ฟิลลิป มองว่าจากแนวโน้มไตรมาส 3 ปี 60 ที่ปรับตัวดีขึ้น รวมถึงค่าการกลั่นที่มีแนวโน้มอยู่ในระดับสูงต่อเนื่องจนถึงไตรมาส 4 ปี 60
จึงปรับประมาณการกำไรปี 60 ขึ้น 18% มาที่ 36,207 ล้านบาท ขณะที่แนวโน้มผลการดำเนินงานปี 61 คาดจะปรับตัวดีขึ้นจาก 1) ส่วนช่วยจากการเดินเครื่องของโรงงานต่างๆ มากขึ้น และไม่มีแผนปิดซ่อมบำรุงใหญ่ ทั้งนี้การหยุดซ่อมบำรุงโรงอะโรเมติกส์ในไตรมาส 2 ปี 60 ที่ผ่านมา ทำให้โรงอะโรเมติกส์มีอัตราการใช้กำลังการผลิตที่ดีขึ้นเฉลี่ย 95% จากเดิมที่ทำได้ราว 80%
2) รับส่วนแบ่งกำไรจากโครงการ Asset Injection 2.4-3.0 พันล้านบาท เต็มปี และ 3) ส่วนเพิ่มจากการผลิต mLLDPE ในไตรมาส 1 ปี 61 300 พันตันต่อปี โดย mLLDPE มีราคาเฉลี่ยที่สูงกว่า LLDPE ราว 100-150 เหรียญต่อตัน
ดังนั้นปรับคำแนะนำจาก “ซื้อ” เป็น “ทยอยซื้อ” ราคาพื้นฐานไปเป็นปี 61 ที่ 90 บาท (อิง P/BV ที่ 1.4 เท่า)
…
ผู้ถือหุ้นรายใหญ่
รายชื่อกรรมการ